
ROMÂNIA

JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
Proiect de hotărâre 
· privind aprobarea cererii pentru trecerea în proprietatea publică a Municipiului Marghita  din proprietatea publică a UAT- Judeţul Bihor a imobilului Bazin didactic de înot, situat in Marghita str. Progresului F.N., identificat în CF nr. 104077 Marghita, nr. cadastral 104077-C1

                    Având în vedere temeiurile juridice ale:
· art. 96, art. 294 alin.(2), art. 108, art. 287 si art. 129 alin.(1) şi alin.(2) din OUG nr. 57/2019 privind Codul administrativ, cu modificările si completările ulterioare 

· art. 858 și următoarele  din Codul Civil 

Ţinând cont de : 

· Hotărârea Consiliului Local Marghita nr. 55/2017 privind acordul pentru construirea obiectivului Bazin didactic de înot în Municipiul Marghita

· Hotărârea Consiliului Local Marghita nr. 33/24.02.2020 pentru aprobarea contractului de superficie cu titlu gratuit cu Agenţia de Dezvoltare Durabilă pe terenul în suprafaţă de 3000 mp înscris pe nr. cadastral 104077 in CF 104077 Marghita si trecerea acestui teren din domeniul public in domeniul privat al municipiului Marghita pe durata realizării obiectivului de investiţii „Construire bazin  didactic de înot în Municipiul Marghita, judeţul Bihor „

· Hotărârea Adunării Generale a Asociaţilor nr. 514 din 26.11.2021 privind aprobarea  asocierii dintre ADI Agenţia Pentru Dezvoltare Durabilă a judeţului Bihor şi UAT Municipiul Marghita pentru realizarea în comun a obiectivului de investiţii Bazin didactic de înot în Municipiul Marghita 

· Procesul verbal de recepţie la terminarea lucrărilor , înregistrat sub nr. 1 din 26.04.2023

· Situaţia Cărtii Funciare nr. 104077 Marghita unde teren este proprietatea municipiului Marghita iar construcţia Bazin didactic de înot este proprietatea publică a Judeţului Bihor 

· Folosinţa si uzul public de interes local generat de activitatea didactică  ce urmează a se desfăşura la Bazinul didactic de înot 

  În conformitate cu  art. 196 alin. (1) lit. a din OUG nr. 57/2019 privind Codul administrativ, cu modificările si completările ulterioare , Primarul Municipiului Marghita propune următorul 

Proiect de hotărâre:

Art.1  Se aprobă transmiterea cererii pentru trecerea în proprietatea publică a  UAT Municipiul Marghita din proprietatea publică a  UAT Judeţul  Bihor  a imobilului-construcţie Bazin didactic de înot , situat in Municipiul Marghita , str. Progresului FN , înscris în CF . 104077 Marghita, nr. cadastral 104077 –C1 Marghita. 
Art.2 Se cuprinde în domeniul public al Municipiului Marghita terenul înscris în CF nr. 104077 Marghita, nr. cadastral 104077, în suprafaţă de 3000 mp., ca urmare a finalizării investiţiei construire Bazin didactic de înot , constatată prin Procesul verbal  de recepţie la terminarea lucrărilor înregistrat cu nr.1 din 26.04.2023

Art. 3 Predarea - preluarea imobilului identificat la art. 1 se va face printr-un protocol de predare-primire încheiat între cele două părţi.

Art. 4 Se mandatează primarul municipiului Marghita, dl. Marcel Emil SAS ADĂSCĂLIŢII să semneze  în numele şi pentru UAT Municipiul Marghita toate actele întocmite în baza prevederilor prezentei hotărâri

Art. 5 După preluarea imobilului şi cuprinderea lui în domeniul public al Municipiului Marghita  se va actualiza corespunzător inventarul domeniului public al Municipiului Marghita .

Art. 6 Prezenta sub formă de hotărâre se va comunica: Consiliului Judeţean Bihor, Institutiei Prefectului Judeţul Bihor, Compartimentului cadastru pentru înscriere in Cartea Funciară , se aduce la cunoştinţă publică prin publicare pe pagina oficială a instituţiei www.marghita.ro
     Initiator                                                                                                 Vizat legalitate 

      Primar                                                                                              Secretar General

Marcel Emil SAS ADASCALITII                                                         Cornelia DEMETER

